CELEX: E2007P0503(02)
Language: el
Date: 2007-02-16 00:00:00
Title: Προσφυγή που ασκήθηκε στις 16 Φεβρουαρίου 2007 από την Εποπτεύουσα Αρχή της ΕΖΕΣ κατά του Βασιλείου της Νορβηγίας (Υπόθεση E-2/07)

3.5.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 99/15
            
         Προσφυγή που ασκήθηκε στις 16 Φεβρουαρίου 2007 από την Εποπτεύουσα Αρχή της ΕΖΕΣ κατά του Βασιλείου της Νορβηγίας
   (Υπόθεση E-2/07)
   (2007/C 99/15)
   Στις 16 Φεβρουαρίου 2007, ασκήθηκε προσφυγή κατά του Βασιλείου της Νορβηγίας ενώπιον του Δικαστηρίου της ΕΖΕΣ από την Εποπτεύουσα Αρχή της ΕΖΕΣ εκπροσωπούμενη από τους Niels Fenger, Arne T. Andersen και Lorna Young, ενεργούντες ως αντιπρόσωποι της Εποπτεύουσας Αρχής της ΕΖΕΣ, 35, Rue Belliard, B-1040 Βρυξέλλες.
   Ο προσφεύγων ζητεί από το Δικαστήριο της ΕΖΕΣ να αποφανθεί ότι:
   
               1.
            
            
               
                  Το Βασίλειο της Νορβηγίας, διατηρώντας σε ισχύ κανόνες που προβλέπονται στη νομοθετική πράξη «Lov av 28. juli 1949 nr. 26 om Statens Pensjonskasse» σχετικά με τα συνταξιοδοτικά δικαιώματα που αποκτήθηκαν βάσει περιόδων απασχόλησης μετά την 1η Ιανουαρίου 1994, δυνάμει των οποίων η σύνταξη επιζώντος προς ένα χήρο του οποίου η σύζυγος είχε εγγραφεί στο ταμείο συντάξεων δημοσίων υπαλλήλων πριν την 1η Οκτωβρίου 1976 περικόπτεται σε συνάρτηση με τα υπόλοιπα εισοδήματα του, ενώ μια χήρα υπό τις ίδιες περιστάσεις λαμβάνει την αντίστοιχη σύνταξη επιζώντος χωρίς περικοπές, απέτυχε να εκπληρώσει τις υποχρεώσεις του δυνάμει του άρθρου 69 παράγραφος 1 ΕΟΧ και του άρθρου 5 της πράξης που αναφέρεται στο σημείο 20 του παραρτήματος XVIII της συμφωνίας ΕΟΧ (οδηγία 86/378/EΟΚ του Συμβουλίου, της 24ης Ιουλίου 1986 για την εφαρμογή της αρχής της ίσης μεταχείρισης ανδρών και γυναικών στα επαγγελματικά συστήματα κοινωνικής ασφάλισης, όπως τροποποιήθηκε από την οδηγία 96/97/EΚ του Συμβουλίου, της 20ής Δεκεμβρίου 1996), όπως προσαρμόζεται από το πρωτόκολλο 1,
               
               και
            
         
               2.
            
            
               
                  Το Βασίλειο της Νορβηγίας υποχρεούται να καταβάλει τα δικαστικά έξοδα
               
            
         Νομικά και πραγματικά περιστατικά και νομική θεμελίωση:
   
               —
            
            
               Η υπόθεση αφορά τις διατάξεις του νορβηγικού νόμου περί συντάξεων των δημοσίων υπαλλήλων που αναφέρονται στα συνταξιοδοτικά δικαιώματα των χήρων των οποίων οι σύζυγοι είχαν εγγραφεί στο ταμείο συντάξεων δημοσίων υπαλλήλων πριν από την 1η Οκτωβρίου 1976, και σύμφωνα με τις οποίες:
               
                           —
                        
                        
                           οι συντάξεις επιζώντων που λαμβάνουν περικόπτονται σε συνάρτηση με τα άλλα εισοδήματά τους,
                        
                     
                           —
                        
                        
                           οι χήρες υπό τις ίδιες περιστάσεις λαμβάνουν τις συντάξεις επιζώντων χωρίς περικοπές.
                        
                     
         
               —
            
            
               Το άρθρο 69 παράγραφος 1 ΕΟΧ προβλέπει ότι οι άντρες και οι γυναίκες λαμβάνουν ίση αμοιβή για ίση εργασία.
            
         
               —
            
            
               Το άρθρο 5 του νόμου που αναφέρεται στο σημείο 20 του παραρτήματος XVIII της συμφωνίας ΕΟΧ (Οδηγία 86/378/EΟΚ του Συμβουλίου της 24ης Ιουλίου 1986) ρυθμίζει την εφαρμογή της αρχής της ίσης μεταχείρισης στα επαγγελματικά συστήματα κοινωνικής ασφάλισης.